Gravity

Gravity (euskaraz: Grabitatea) zientzia-fikziozko suspense filma da, Alfonso Cuarón mexikar zinemagileak 2013an zuzendu zuena. Sandra Bullock eta George Clooney dira aktore nagusiak. Veneziako Mostraren 70. edizioa ireki zuen, 2013ko abuztuaren 28an, eta 7 Oscar sari jaso zituen, Zuzendari onenarena barne.

 Argumentua 
Ryan Stone doktorea (Sandra Bullock), bere lehenbiziko espazio bidaian, Hubble teleskopioa konpontzen ari da. Bidaia horretan, beste kosmonauta batzuekin batera, Matt Kowalsky (George Clooney) komandante beteranoa dago. Baina, ustegabe larria izanen dute: suntsitutako satelite eta espazio-estazioez osatutako zabor euriak abiadura handian etorriko zaie gainera.

Zabor euriak talka eginen du Explorer espazio ontziarekin, eta gainerako espediziokideak hilen dira, Beraz, bi protagonistak espazioan erabat bakarrik geldituko dira. Lurraren azaletik 600 kilometroko garaierako orbitan esekita, inorekin harremanetan jarri ezinik, Stone doktoreak eta Kowalsky komandanteak etxera bizirik itzultzeko konponbidea topatu beharko dute. Eta laster egin beharko dute, oxigenoa agortuz baitoa eta zabor ekaitza berriz ere gainera baitatorkie.

 Aktoreak 
 Sandra Bullock: Ryan Stone doktorea.
 George Clooney: Matt Kowalsky komandatea.
 Ed Harris: Houstongo misioaren kontroleko ahotsa.
 Paul Sharma: Shariff-en ahotsa, Explorer espaziontziko espaziogizona.
 Basher Savage: errusiar espazio estazioko ahotsa.
 Amy Warren: Explorer espaziontziko emakumezko kapitaina.
 Orto Ignatiussen: Aningaaq-en ahotsa, inuit arrantzalea.

 Sariak 
2014ko martxoaren 2an ospatutako 86. Oscar Sarien ekitaldian 7 Oscar Sari irabazi zituen: Zuzendari onenaren Oscar Saria (Alfonso Cuarón), Jatorrizko soinu banda onenaren Oscar Saria (Steven Price), Soinu edizio onenaren Oscar Saria (Glenn Freemantle), Soinu onenaren Oscar Saria (Skip Lievsay, Niv Adiri, Christopher Benstead eta Chris Munro), Argazkigintza onenaren Oscar Saria (Emmanuel Lubezki), Muntatze onenaren Oscar Saria (Alfonso Cuarón) eta Efektu berezi onenen Oscar Saria (Tim Webber, Chris Lawrence eta Dave Shirk Neil Corbould).

Bestalde 6 BAFTA sari (tartean filma onena eta zuzendari onenaren sariak) eta zuzendari onenaren Urrezko globo Saria ere irabazi zuen.

 Erreferentziak 

 Kanpo estekak 
 Gravity, imdb.com 
 Agote, Gontzal, Minimalismo galaktikoa, berria.eus

Kategoria:Sandra Bullockek antzeztutako filmak
Kategoria:George Clooneyk antzeztutako filmak
Kategoria:Ed Harrisek antzeztutako filmak
Kategoria:Alfonso Cuarónek zuzendutako filmak
Kategoria:Ameriketako Estatu Batuetako filmak
Kategoria:Erresuma Batuko filmak
Kategoria:Zuzendari onenaren Oscar Saria irabazi duten filmak
Kategoria:Argazkigintza onenaren Oscar sariaren irabazleak
Kategoria:Efektu berezi onenen Oscar sariaren irabazleak
Kategoria:Jatorrizko soinu banda onenaren Oscar Saria irabazi duten filmak
Kategoria:Soinu onenaren Oscar Saria irabazi duten filmak
Kategoria:Muntatze onenaren Oscar Saria irabazi duten filmak
Kategoria:Espazio abenturei buruzko filmak
Kategoria:Drama filmak
Kategoria:NASAri buruzko filmak
Kategoria:Biziraupen filmak
Kategoria:Bakardadeari buruzko filmak
Kategoria:2013ko filmak
Kategoria:BAFTA film saridunak
Kategoria:Zuzendari Onenaren BAFTA saria duten filmak